钦定古今图书集成/明伦汇编/氏族典/第055卷 > 《廖用贤尚友录》 > 徐穉
## 钦定古今图书集成/明伦汇编/氏族典/第055卷 > 《廖用贤尚友录》 > 徐穉

按《后汉书徐穉传》：“穉字孺子，豫章南昌人也。家贫，常
自耕稼，非其力不食。屡辟公府不起。时陈蕃为太守，
以礼请署功曹，穉不免之，既谒而退。后举有道家拜
太原太守，皆不就。延熹二年，尚书令陈蕃、仆射胡广
等上疏荐穉，桓帝乃以安车元𫄸备礼征之，不至。郭
林宗有母忧，穉往吊之，置生刍一束于庐前而去，众”
怪不知其故，林宗曰：“此必徐孺子也。《诗》不云乎：‘生刍
一束，其人如玉’。吾无德以堪之。”灵帝初欲蒲轮聘穉，
会卒，年七十二。